|  |  |
| --- | --- |
| Въведени мерки по отношение режима на влизане и излизане в страните на акредитацията Ви и допълнителна такава (ако имате). | Обявено затваряне на границите на Тунис, считано от 18.03.2020 г. Изключение ще се допуска само за някои случаи на евакуация. Всички граждани, без изключение, подлежат на 14 дневна задължителна карантина при пристигане на тунизийска територия. За нарушителите законът предвижда строги мерки, в т.ч. затвор. |
| Въведени мерки по отношение на влизане и излизане на транспортни средства (включително такива при транзитно преминаване) в страните на акредитацията Ви и допълнителна такава (ако имате). | Затворени граници. |
| Предложения за алтернативни маршрути за завръщане в България (отворени ГКПП към съседни държави) граждани в случаите на пълно или частично затваряне какви са възможните обходни маршрути (сухопътни, въздушни и морски). | Предвид затварянето на границите на страната и въздушното й пространство, не могат да бъдат препоръчани алтернативни маршрути за завръщане в България. |
| Въведени карантинни/ограничителни мерки за гражданите. | За момента в Тунис не е въведена карантина. Валидни са следните ограничителни мерки:   * затваряне на всички граници и въздушното пространство на страната; * принудителна 14 дневна домашна карантина на всички пристигнали в Тунис, тези били контактни с доказано заразени от вируса, както и при проявени симптоми на болестта; * отмяна на всички културни, спортни, научни и обществени прояви; * затваряне на кафенетата, увеселителните заведения и ресторантите след 16 ч.; * затваряне, до 28 март, на всички детски градини, ясли и учебни заведения, в т.ч.частните и чуждите такива; * забрана на общите молитви в джамиите, в т.ч. петъчните.   Мерките са валидни до 4 април, но могат да бъдат променени или удължени в зависимост от развитията с вируса на място. За нарушителите законът предвижда строги наказания, в т.ч. затвор. |
| Въведени ограничения/забрани за вносителите/износителите на стоки и услуги. | Посолството не разполага с информация за въведени специални забрани за вносителите и износителите на стоки и услуги. Същевременно, затварянето на границите без съмнение ще се отразят на възможностите за внос и износ на стоки и услуги. |